ఫీల్డింగ్ (క్రికెట్)
ఒక జట్టులో కేవలము 11 మంది ఆటగాళ్ళు మాత్రమే ఉంటారు, వారిలో ఒకరు బౌలర్, మరియు సాధారణంగా ఒకరు వికెట్-కీపర్ గా ఉంటారు కాబట్టి ఏ సమయములో అయినా తొమ్మిది ఫీల్డింగ్ పొజిషన్లను మాత్రమే వాడుకోగలిగిన వీలు ఉంది. ఏ స్థానములు ఆటగాళ్ళతో నింపాలి మరియు ఏవి ఖాళీగా ఉంటాయి అనేది ఫీల్డింగ్ చేస్తున్న జట్టు యొక్క నాయకుడు చేసే వ్యూహాత్మక నిర్ణయము అయి ఉంటుంది. జట్టు నాయకుడు (సాధారణంగా బౌలర్ తోనూ మరియు కొన్ని సమయములలో జట్టులోని ఇతర సభ్యులతోను సంప్రదించి) ప్రత్యర్థి జట్టు బాట్స్ మాన్ కు బౌలర్ బౌలింగ్ చేయబోతున్నప్పుడు తప్ప మరే ఇతర సమయములో అయినా సరే ఆటగాళ్ళ ఫీల్డింగ్ స్థానములను మార్చవచ్చు.
భారత క్రికెట్ జట్టు
1970 దశకంలో భారత జట్టులో స్పిన్ దిగ్గజాలైన బిషన్ సింగ్ బేడీ, ఎర్రపల్లి ప్రసన్న, చంద్రశేఖర్, వెంకట రాఘవన్ లాంటివారు ప్రవేశించారు. అదే సమయంలో ఇద్దరు ప్రముఖ బ్యాట్స్‌మెన్లు (సునీల్ గవాస్కర్ మరియు గుండప్ప విశ్వనాథ్ లు) కూడా భారత జట్టులో రంగప్రవేశం చేశారు. 1971లో వెస్ట్‌ఇండీస్ పై గవాస్కర్ తొలి సిరీస్‌లోనే 774 పరుగులు చేసి ఔరా అనిపించుకున్నాడు. ఆ ఏడాది అజిత్ వాడేకర్ నాయకత్వంలో భారతజట్టు ఇంగ్లాండు మరియు వెస్ట్‌ఇండీస్ లపై సీరీస్ విజయం సాధించగలిగింది.